2023 m. balandžio 20 d. Bayerisches Verwaltungsgericht Regensburg (Vokietija) pateiktas prašymas priimti prejudicinį sprendimą byloje Europos cheminių medžiagų agentūra / Hallertauer Hopfenveredelungsges. m.b.H.
(Byla C-256/23, ECHA)
Proceso kalba: vokiečių
Prašymą priimti prejudicinį sprendimą pateikęs teismas
Bayerisches Verwaltungsgericht Regensburg
Šalys pagrindinėje byloje
Pareiškėja: Europos cheminių medžiagų agentūra
Atsakovė: Hallertauer Hopfenveredelungsges. m.b.H.
dalyvaujant: Regierung von Niederbayern (Žemutinės Bavarijos vyriausybė), ginančiai viešąjį interesą
Prejudiciniai klausimai
1.    Ar Reglamento (EB) Nr. 1907/20061 94 straipsnio 1 dalis, pagal kurią Europos Sąjungos Bendrajame Teisme galima pareikšti ieškinį dėl Agentūros sprendimo, turi būti aiškinama taip, kad ieškinys gali būti pareikštas ir dėl Agentūros sprendimų vykdytinumo?
2.    Jei atsakymas į pirmąjį klausimą būtų neigiamas: ar SESV 299 straipsnio pirma pastraipa turi būti aiškinama taip, kad ji taikoma ne tik Tarybos, Komisijos ar Europos Centrinio Banko aktams, bet ir Europos cheminių medžiagų agentūros sprendimams, kuriais nustatomas administracinis mokestis?
3.    Jei į antrąjį klausimą būtų atsakyta teigiamai: ar SESV 299 straipsnio antra pastraipa turi būti aiškinama taip, kad valstybės narės civilinio proceso taisyklių nurodymas yra susijęs ne tik su procesinėmis, bet ir su jurisdikcijos taisyklėmis?
____________
1 2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006, p. 1).